***Heterelmis*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende
--------

Små (1,6-2,7 mm), avlange biller. Artene i underfamilien Elminae er glatte og blanke. Gamle biller kan kjennes på at de er «tilgrodde» med alger og mikroorganismer. Familien kan særlig kjennes på lange fotledd med store klør, som brukes til å klamre seg fast til bunnen. **Hodet** er lite, antennene er middels lange, 7–11-leddete, tråd- eller kølleformede. **Brystskjoldet** (pronotum) har opphøyde lengdelister hos underfamilien Elminae. **Dekkvingene** er avlange med punktrekker, ofte også opphøyde lengdelister. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis
-------

Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse
----------

Slekten er utbredt i den Nye verden.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien **elvebiller**, Elmidae Curtis, 1830
				+ Underfamilien elvebiller (Elminae) Curtis, 1830
					- Slekten ***Heterelmis*** Sharp, 1882
						* *Heterelmis apicata* (Grouvelle, 1896)
						* *Heterelmis comalensis* Bosse, Tuff and Brown, 1988
						* *Heterelmis convexicollis* Delève, 1968
						* *Heterelmis dubia* Grouvelle, 1889
						* *Heterelmis gibbosa* (Grouvelle, 1889)
						* *Heterelmis glabra* (Horn, 1870)
						* *Heterelmis impressicollis* Delève, 1968
						* *Heterelmis limnoides* Hinton, 1936
						* *Heterelmis longula* Sharp, 1887
						* *Heterelmis lucida* Delève, 1968
						* *Heterelmis neglecta* Grouvelle, 1896
						* *Heterelmis obesa* Sharp, 1882
						* *Heterelmis obscura* Sharp, 1882
						* *Heterelmis pusilla* Delève, 1968
						* *Heterelmis simplex* Sharp, 1882
						* *Heterelmis stephani* Brown, 1972
						* *Heterelmis tarsalis* Hinton, 1940
						* *Heterelmis trivialis* (Germain, 1892)
						* *Heterelmis vilcanota* Spangler, 1980
						* *Heterelmis vulnerata* (LeConte, 1874)

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.

Litteratur
----------

Eksterne lenker
---------------

* bugguide.net - bildedatabase over nordamerikanske insekter
* (en) *Heterelmis* i Encyclopedia of Life Rediger på Wikidata

* (en) *Heterelmis* i Global Biodiversity Information Facility Rediger på Wikidata

* (en) *Heterelmis* hos Fossilworks Rediger på Wikidata

* (en) *Heterelmis* hos ITIS Rediger på Wikidata

* (en) *Heterelmis* hos NCBI Rediger på Wikidata

* (en) *Kategori:Heterelmis* – bilder, video eller lyd på Wikimedia Commons Rediger på Wikidata